IPhone 3G

iPhone 3G er en smarttelefon utviklet og solgt av Apple. Den er den andre utgaven av iPhone og ble lansert på Apple Worldwide Developers Conference 9. juni 2008 som oppfølgeren til den opprinnelige iPhone.

På innsiden er iPhone 3G lik originalen, men har flere nye maskinvareegenskaper, slik som GPS, 3G og UMTS/HSDPA. Telefonen ble fra starten solgt med det nye operativsystemet iPhone OS 2.0 ferdiginstallert. Denne versjonen av operativsystemet hadde flere nye egenskaper, blant annet App Store og push e-post.

Telefonen ble lagt ut for salg i 22 land 11. juli 2008, i to varianter: med 8 GB eller 16 GB lagringskapasitet. 16 GB-modellen ble solgt i sort eller hvit.

Bilder

Referanser

3G
Kategori:Introduksjoner i 2008